
Parlamentul  României

Camera  Deputaţilor

Comisia pentru industrii                                            Comisia pentru buget, finanţe 

              şi servicii                                                                           şi bănci

  Bucureşti, 14.02.2011                                                       Bucureşti, 14.02.2011                                         

         Nr.23/425/2009                                                                  Nr.22/715/2009
PL-x 703/2009
BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru modificarea Ordonanţei de urgenţă a Guvernului nr.7/2009 privind modificarea Ordonanţei de urgenţă a Guvernului nr.50/2008 pentru instituirea taxei pe poluare pentru autovehicule,  trimis comisiilor sesizate în fond cu adresa nr. P.L.-x 703 din 16 decembrie 2009 şi înregistrată cu nr. 23/425 din 17 decembrie 2009, respectiv nr.22/715 din 17 decembrie 2009.
                 PREŞEDINTE,                                             PREŞEDINTE,

                   Iulian Iancu                                                Viorel ŞTEFAN   

R A P O R T   C O M U N 
asupra proiectului de Lege pentru modificarea Ordonanţei de urgenţă a Guvernului nr.7/2009 privind modificarea Ordonanţei de urgenţă a Guvernului nr.50/2008
pentru instituirea taxei pe poluare pentru autovehicule
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, spre dezbatere, în fond, cu proiectul de Lege pentru modificarea Ordonanţei de urgenţă a Guvernului nr.7/2009 privind modificarea Ordonanţei de urgenţă a Guvernului nr.50/2008 pentru instituirea taxei pe poluare pentru autovehicule,  trimis cu adresa nr. P.L.-x 703 din 16 decembrie 2009 şi înregistrată cu nr. 23/425 din 17 decembrie 2009, respectiv nr.22/715 din 17 decembrie 2009.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Proiectul de lege provine dintr-o propunere legislativă, iniţiată de 12 deputaţi PSD+PC.
Propunerea legislativă a fost adoptată de Senat, în calitate de primă Cameră  sesizată, în condiţiile art.75 alin.(2) teza a III-a din Constituţia României, republicată.

Consiliul Legislativ a avizat favorabil propunerea legislativă, cu unele observaţii şi propuneri, conform avizului nr.690 din 23 iunie 2009.

Guvernul, prin punctul său de vedere nr.2217 din 31 august 2009, nu susţine propunerea legislativă.

Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil propunerea legislativă, potrivit avizelor nr.26/824 din 3 februarie 2010, respectiv nr.PLx 703/2009 din 2 februarie 2010.
Proiectul de lege are ca obiect de reglementare completarea cu un nou articol, art.IX, a Ordonanţei de urgenţă a Guvernului nr.7/2009 privind modificarea Ordonanţei de urgenţă a Guvernului nr.50/2008 pentru instituirea taxei pe poluare pentru autovehicule, cu modificările ulterioare, în sensul scutirii de la plata taxei pe poluare pentru autovehiculele aparţinând cetăţenilor români rezidenţi în străinătate care au în proprietate autoturisme înmatriculate în străinătate dobândite cu cel puţin şase luni înainte de adoptarea acestui act normativ. Măsura exceptării de la plata acestei taxei vizează un singur autoturism de persoană.
În conformitate cu prevederile art.61 şi 68 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanţe şi bănci au examinat  proiectul de lege mai sus menţionată şi celelalte documente conexe în şedinţa din 27 aprilie 2010, iar membrii Comisiei pentru industrii şi servicii în şedinţa din 17 noiembrie 2010. 

La lucrările Comisiei pentru buget, finanţe şi bănci au participat, din totalul de 35 de membri, un numar de 33 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 26 de deputaţi.

La lucrările Comisie pentru industrii şi servicii au participat, în calitate de invitaţi, din partea Ministerului Mediului şi Pădurilor, domnul Anton Marin – secretar de stat şi doamna Baldovin Monalisa – consilier
În urma dezbaterii proiectului de lege, membrii celor 2 Comisii au hotărât, cu majoritate de voturi, să propună plenului Camerei Deputaţilor respingerea proiectului de Lege pentru modificarea Ordonanţei de urgenţă a Guvernului nr.7/2009 privind modificarea Ordonanţei de urgenţă a Guvernului nr.50/2008 pentru instituirea taxei pe poluare pentru autovehicule, deoarece, potrivit art.1 alin.(2) din Ordinul ministrului administraţiei şi internelor nr.1501/2006 privind procedura înmatriculării, înregistrării, radierii şi eliberării autorizaţiei de circulaţie provizorie sau pentru probe a vehiculelor, înmatricularea se efectuează de serviciile publice comunitare în domeniu în a căror rază de competenţă proprietarii îşi au domiciliul. Potrivit proiectului de lege, cetăţenii români care ar trebui să fie exceptaţi de la plata taxei de poluare, sunt rezidenţi în străinătate, motiv pentru care nici nu pot înmatricula autoturisme în România.
În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE,                                            PREŞEDINTE,

                         Iulian IANCU                                                Viorel ŞTEFAN

                        SECRETAR,                                                 SECRETAR,

                       Mircea MARIN                                                Iuliu NOSA

Consilier palamentar,                                                                             Consilier parlamentar,      

Ioan Bivolaru                                                                                               Georgiana Ene                                                                                                                                                   

